CELEX: 32016R0226
Language: da
Date: 2016-02-17 00:00:00
Title: Kommissionens gennemførelsesforordning (EU) 2016/226 af 17. februar 2016 om ændring af Kommissionens gennemførelsesforordning (EU) nr. 999/2014 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009

18.2.2016   
            
            
               DA
            
            
               Den Europæiske Unions Tidende
            
            
               L 41/13
            
         KOMMISSIONENS GENNEMFØRELSESFORORDNING (EU) 2016/226
   af 17. februar 2016
   om ændring af Kommissionens gennemførelsesforordning (EU) nr. 999/2014 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9, stk. 4, og artikel 14, stk. 1, og
   ud fra følgende betragtninger:
   
               (1)
            
            
               Rådet indførte ved forordning (EF) nr. 2022/95 (2) en endelig antidumpingtold på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland. Efter en yderligere undersøgelse, som viste, at tolden var blevet overvæltet, blev foranstaltningerne ændret ved Rådets forordning (EF) nr. 663/98 (3). Efter en udløbsundersøgelse og en interimsundersøgelse i medfør af artikel 11, stk. 2, og artikel 11, stk. 3, i forordning (EF) nr. 384/96 (4) indførte Rådet ved forordning (EF) nr. 658/2002 (5) en endelig antidumpingtold på 47,07 EUR pr. ton på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland. Følgelig blev der i medfør af artikel 11, stk. 3, i forordning (EF) nr. 384/96 gennemført en interimsundersøgelse af varedækningen, og ved Rådets forordning (EF) nr. 945/2005 (6) blev der indført en endelig antidumpingtold på mellem 41,42 EUR pr. ton og 47,07 EUR pr. ton på importen af gødninger i fast form med indhold af ammoniumnitrat på over 80 vægtprocent i øjeblikket henhørende under KN-kode 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 og ex 3105 90 20 og med oprindelse i Rusland.
            
         
               (2)
            
            
               Efter en anden udløbsundersøgelse og en anden delvis interimsundersøgelse i medfør af artikel 11, stk. 2 og 3 i forordning (EF) nr. 384/96 blev antidumpingforanstaltningerne (senest ændret ved forordning (EF) nr. 945/2005), der er beskrevet i den foregående betragtning, opretholdt ved Rådets forordning (EF) nr. 661/2008 (7), undtagen for EuroChem-gruppen, for hvilken det faste toldbeløb varierede mellem 28,88 EUR og 32,82 EUR pr. ton.
            
         
               (3)
            
            
               Kommissionen godtog ved sin afgørelse 2008/577/EF (8) de afgivne tilsagn med et kvantitativt loft fra bl.a. de russiske producenter Open Joint Stock Company (JSC; på russisk OAO) Acron og JSC Dorogobuzh.
            
         
               (4)
            
            
               Ved dom af 10. september 2008 (9), som fortolket ved dom af 9. juli 2009 (10), annullerede Retten forordning (EF) nr. 945/2005 for så vidt angår Open Joint Stock Company (JSC) Kirovo-Chepetsky Khimichesky Kombinat (Kirovo), som er en del af OJSC UCC Uralchem (Uralchem). I overensstemmelse hermed ændrede Rådet ved forordning (EF) nr. 989/2009 (11) forordning (EF) nr. 661/2008. Derfor gælder antidumpingtolden (47,07 EUR pr. ton) for så vidt angår virksomheden Kirovo kun for import af ammoniumnitrat, i øjeblikket henhørende under KN-kode 3102 30 90 og 3102 40 90.
            
         
               (5)
            
            
               Kommissionen opretholdt ved gennemførelsesforordning (EU) nr. 999/2014 (12) antidumpingforanstaltningerne (senest ændret ved forordning (EF) nr. 989/2009) efter en udløbsundersøgelse i henhold til artikel 11, stk. 2, i grundforordningen.
            
         
               (6)
            
            
               Den 16. september 2015 underrettede Kirovo Kommissionen om sin planlagte omorganisering inden for Uralchem-virksomhedsgruppen. Fra og med den 1. oktober 2015 er Kirovo ikke længere et Joint Stock Company inden for OJSC UCC Uralchem (Uralchem), men blev en filial af Uralchem under navnet Kirovo-Chepetsky Khimichesky Kombinat i OJSC UCC Uralchem (Kirovo-filialen). Virksomheden forklarede, at formålet med omorganiseringen var at forbedre hele Uralchem-gruppens virksomhedsledelse.
            
         
               (7)
            
            
               Uralchem har et andet produktionssted, Uralchems Azot-filial, der ligger i Berezniki (Rusland), for hvilken antidumpingtolden (47,07 EUR pr. ton) gælder for alle typer af ammoniumnitrat, der er anført i artikel 1, stk. 1, i gennemførelsesforordning (EU) nr. 999/2014. Risikoen for omgåelse bør derfor vurderes, da der nu er to filialer (Berezniki og Kirovo) inden for samme juridiske enhed, som producerer ammoniumnitrat.
            
         
               (8)
            
            
               Kommissionen har således analyseret de oplysninger, som virksomheden har forelagt, og alle andre oplysninger, som den havde til rådighed, og konkluderet, at risikoen for, at Uralchems forskellige filialer omgår antidumpingforanstaltningerne, er lav af nedenstående grunde.
            
         
               (9)
            
            
               For det første er der ingen beviser på, at Uralchem har misbrugt den undtagelse, som gælder Kirovo, siden ændringen af foranstaltningerne efter forordning (EF) nr. 989/2009 (hvorved antidumpingtolden for Kirovo begrænsedes til importen af ammoniumnitrat i øjeblikket henhørende under KN-kode 3102 30 90 og 3102 40 90). Faktisk er importen af ammoniumnitrat, som i øjeblikket ikke henhører under KN-kode 3102 30 90 og 3102 40 90, forblevet stabil siden ændringen af foranstaltningerne. Efter Kommissionens opfattelse er der desuden intet, der indikerer, at Berezniki-anlægget urigtigt har opgivet dele af sin produktion, som om den var fremstillet af Kirovo, og derved misbrugt den undtagelse, som Kirovo er blevet indrømmet.
            
         
               (10)
            
            
               For det andet forklarede Uralchem, at i henhold til gældende national lovgivning i Rusland er gødninger omfattet af obligatorisk registrering og mærkning, herunder af produktionsstedets faktiske officielle navn og fysiske adresse. Producentens produktionssted skal også fremgå af en række andre officielle dokumenter. Endelig skal produktionsstedet inkluderes i en række obligatoriske dokumenter som eksporttoldangivelse, oprindelsescertifikat og fragtbreve, når ammoniumnitrat eksporteres. Det er derfor usandsynligt, at Taric-tillægskode A959 vil blive misbrugt af gruppens øvrige produktionssteder, når den først er blevet tildelt Uralchems Kirovo-filial.
            
         
               (11)
            
            
               For det tredje har Uralchem ved skrivelse af 13. oktober 2015 til Kommissionen givet tilsagn om, at den ikke vil udføre aktiviteter, som kan medføre misbrug af Taric-tillægskode A959, navnlig eksport til Unionen under denne Taric-kode af produkter, der ikke er fremstillet i Kirovo-filialen, som har hjemsted i Kirovo-Chepetsk, Kirov Oblast.
            
         
               (12)
            
            
               For det fjerde er Kommissionen bekendt med Berezniki- og Kirovo-anlæggenes maksimumkapacitet, og det tager flere år at bygge nye anlæg og øge den eksisterende kapacitet. En forestående stigning i importen, især over Kirovo-anlæggets maksimumkapacitet, kan derfor føre til en antiomgåelsesundersøgelse på eget initiativ.
            
         
               (13)
            
            
               For at minimere risikoen for omgåelse yderligere, er det dog nødvendigt med særlige foranstaltninger for at sikre anvendelsen af den individuelle antidumpingtold, der er gældende for Uralchems forskellige filialer. Uralchem skal fremlægge en gyldig handelsfaktura for medlemsstaternes toldmyndigheder. Fakturaen skal overholde kravene i denne forordnings artikel 1, stk. 3. Import, der ikke er ledsaget af en sådan faktura, vil være underlagt den toldsats, der finder anvendelse på »alle andre virksomheder«.
            
         
               (14)
            
            
               Kommissionen fremlagde de vigtigste kendsgerninger og betragtninger for alle interesserede parter, på grundlag af hvilke den agtede at ændre gennemførelsesforordning (EU) nr. 999/2014. Disse parter fik en frist til at fremsætte bemærkninger til fremlæggelsen af oplysninger. Uralchem og Den Russiske Føderations regering fremsatte bemærkninger. Der er blevet taget hensyn til disse bemærkninger.
            
         
               (15)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved forordning (EF) nr. 1225/2009, artikel 15, stk. 1 —
            
         VEDTAGET DENNE FORORDNING:
   Artikel 1
   Artikel 1, stk. 2, litra b), i gennemførelsesforordning (EU) nr. 999/2014 affattes således:
   
      
                  »b)
               
               
                  For varer fremstillet af »KCKK-filialen af Joint Stock Company United Chemical Company Uralchem i Kirovo-Chepetsk« (Taric-tillægskode A959):
                  
                              Varebeskrivelse
                           
                           
                              KN-kode
                           
                           
                              Taric-kode
                           
                           
                              Fast toldbeløb (EUR pr. ton)
                           
                        
                              Ammoniumnitrat, ikke i vandig opløsning
                           
                           
                              3102 30 90
                           
                           
                              —
                           
                           
                              47,07
                           
                        
                              Blandinger af ammoniumnitrat med calciumcarbonat eller andre uorganiske stoffer uden gødningsværdi, med indhold af nitrogen på over 28 vægtprocent
                           
                           
                              3102 40 90
                           
                           
                              —
                           
                           
                              47,07
                           
                        For varer nævnt i stk. 1, fremstillet af KCKK-filialen af Joint Stock Company United Chemical Company Uralchem i Kirovo-Chepetsk, som ikke er nævnt i tabellen ovenfor, betales der ikke antidumpingtold.
                  Ikke-anvendelse af antidumpingtold for visse varer fremstillet af KCKK-filialen af Joint Stock Company United Chemical Company Uralchem i Kirovo-Chepetsk er betinget af, at Joint Stock Company United Chemical Company Uralchem over for medlemsstaternes toldmyndigheder forelægger en gyldig handelsfaktura, der indeholder en erklæring, som er dateret og underskrevet af en af de ansatte i den enhed, der har udstedt handelsfakturaen, med angivelse af pågældendes navn og funktion og med følgende ordlyd: »Undertegnede bekræfter, at den (mængde) ammoniumnitrat, der er solgt til eksport til Den Europæiske Union, og som er omfattet af denne faktura, er fremstillet af (KCKK-filialen af Joint Stock Company United Chemical Company Uralchem i Kirovo-Chepetsk og adresse) (Taric-tillægskode A959) i Rusland. Jeg erklærer, at oplysningerne i denne faktura er fuldstændige og korrekte.« Hvis der ikke fremlægges en sådan faktura, anvendes toldsatsen for »alle andre virksomheder« for alle varetyper af ammoniumnitrat, som er fremstillet af KCKK-filialen af Joint Stock Company United Chemical Company Uralchem i Kirovo-Chepetsk.«
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. februar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  Rådets forordning (EF) nr. 2022/95 af 16. august 1995 om indførelse af en endelig antidumpingtold på importen af ammoniumnitrat med oprindelse i Rusland (EFT L 198 af 23.8.1995, s. 1).
   
      (3)  Rådets forordning (EF) nr. 663/98 af 23. marts 1998 om ændring af forordning (EF) nr. 2022/95 om indførelse af en endelig antidumpingtold på importen af ammoniumnitrat med oprindelse i Rusland (EFT L 93 af 26.3.1998, s. 1).
   
      (4)  Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56 af 6.3.1996, s. 1).
   
      (5)  Rådets forordning (EF) nr. 658/2002 af 15. april 2002 om indførelse af en endelig antidumpingtold på importen af ammoniumnitrat med oprindelse i Rusland (EFT L 102 af 18.4.2002, s. 1).
   
      (6)  Rådets forordning (EF) nr. 945/2005 af 21. juni 2005 om ændring af forordning (EF) nr. 658/2002 om indførelse af en endelig antidumpingtold på importen af ammoniumnitrat med oprindelse i Rusland og forordning (EF) nr. 132/2001 om indførelse af en endelig antidumpingtold på importen af ammoniumnitrat med oprindelse i bl.a. Ukraine efter en delvis fornyet undersøgelse i medfør af artikel 11, stk. 3, i forordning (EF) nr. 384/96 (EUT L 160 af 23.6.2005, s. 1).
   
      (7)  Rådets forordning (EF) nr. 661/2008 af 8. juli 2008 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, og en delvis interimsundersøgelse i henhold til artikel 11, stk. 3, i forordning (EF) nr. 384/96 (EUT L 185 af 12.7.2008, s. 1).
   
      (8)  Kommissionens afgørelse 2008/577/EF af 4. juli 2008 om godtagelse af de tilsagn, der er afgivet i forbindelse med antidumpingproceduren vedrørende importen af ammoniumnitrat med oprindelse i Rusland og Ukraine (EUT L 185 af 12.7.2008, s. 43).
   
      (9)  Sag T-348/05: JSC Kirovo-Chepetsky Khimichesky Kombinat mod Rådet, 10. september 2008, Sml. 2008 II, s. 159, konklusionens punkt 1.
   
      (10)  Sag T-348/05 INTP: JSC Kirovo-Chepetsky Khimichesky Kombinat mod Rådet, 9. juli 2009, Sml. 2009 II, s. 116, konklusionens punkt 1.
   
      (11)  Rådets forordning (EF) nr. 989/2009 af 19. oktober 2009 om ændring af forordning (EF) nr. 661/2008 om indførelse af en endelig antidumpingtold på importen af ammoniumnitrat med oprindelse i Rusland (EUT L 278 af 23.10.2009, s. 1).
   
      (12)  Kommissionens gennemførelsesforordning (EU) nr. 999/2014 af 23. september 2014 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 280 af 24.9.2014, s. 19).